سلیمہ مزاری

سلیمہ مزاری (  ; پیدائش 1980ء) ایک افغان سیاست دان ہیں، جنھوں نے افغانستان کے صوبہ بلخ کے ضلع چارکنت کی ضلعی گورنر اور افغانستان میں تین خواتین ضلعی گورنروں میں سے ایک کے طور پر خدمات انجام دیں۔ 2021ء کے طالبان کے حملے کے دوران میں، انھوں نے فرار ہونے سے انکار کر دیا جیسا کہ ملک کے کئی دوسرے گورنروں نے کیا، ان کے ضلع نے طالبان کے خلاف نمایاں مزاحمت کی۔

 سوانح 
مزاری 1980ء میں ایران میں ایک پناہ گزین خاندان کے ہاں پیدا ہوئیں،  کیوں کہ ان کا خاندان افغانستان پر سوویت حملے سے بچ نکلا تھا۔  وہ ایران میں پلی بڑھی، افغانستان واپس آنے سے پہلے، جامعہ تہران سے ڈگری حاصل کی اور انٹرنیشنل آرگنائزیشن فار مائیگریشن کے لیے کام کیا۔  2018 ءمیں، انھیں صوبہ بلخ کے ضلع چارکنت کی ضلعی گورنر نامزد کیا گیا۔ گورنر کے طور پر، انھوں نے طالبان کے خلاف جنگ میں مقامی ملیشیاؤں کو بھرتی کرنے کے لیے ایک سیکورٹی کمیشن تشکیل دیا۔  2020ء میں، انھوں نے اپنے صوبے میں 100 سے زیادہ طالبان فوجیوں کے ہتھیار ڈالنے کے لیے بات چیت کی۔ 

2021ء کے طالبان کے حملے کے دوران میں، انھوں نے فرار ہونے سے انکار کر دیا جیسا کہ ملک کے کئی دوسرے گورنروں نے کیا، ان کے ضلع نے طالبان کے خلاف نمایاں مزاحمت کی۔ کابل کے سقوط کے بعد اسلامی جمہوریہ افغانستان کے مکمل خاتمے تک، ان کا علاقہ ملک کے ان چند اضلاع میں سے ایک تھا جو طالبان کے زیر قبضہ نہیں تھے۔  18 اگست کے بعد سے خبروں میں تشویش تھی کہ آیا انھیں طالبان نے پکڑ لیا ہے۔  ٹائم ڈاٹ کام کی بعد کی خبر کے مطابق، مزاری صوبائی گورنر کے دفتر میں تھیں جب بلخ کے ہتھیار ڈالنے اور مزار شریف کے زوال کی خبر ان تک پہنچی، اپنے ضلع چارکنت کو بھی مسدود ہونے کا احساس ہونے کے بعد انھوں نے خون خرابے سے بچنے کے لیے لڑائی بند کرنے کا فیصلہ کیا۔ اور 2021 ء میں افغانستان سے امریکی انخلا کی مدد سے نامعلوم امریکی مقام پر چلی گئیں۔ 

 مزید دیکھیے 
 ظریفہ غفاری
  100 خواتین (بی بی سی)

 حوالہ جات 

زمرہ:جامعہ تہران کے فضلا
زمرہ:ہزارہ سیاست دان
زمرہ:اکیسویں صدی کے افغان سیاست دان
زمرہ:بقید حیات شخصیات
زمرہ:1980ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:افغان پناہ گزین
زمرہ:افغان سیاسی خواتین
زمرہ:اکیسویں صدی کی خواتین سیاست دان
زمرہ:بی بی سی 100 خواتین